open-index/open-wikipedia-markdown huggingface dataset:
Cortina

Una **cortina** u **postalera** ye una pieza de tela, u un atro material destinada a bloqueyar u enfoscar a luz, as corrients d'aire u l'augua, en o caso d'una cortina de ducha. Una cortina tamién ye a pantalla u telón móbil d'un teatro que desepara o escenario de l'auditorio u que sirve como telón de fundo.

A sobén se penchan cortinas en l'interior d'as finestras d'un edificio pa bloqueyar o paso d'a luz. Por eixemplo, de nueits pa aduyar a dormir, u pa privar que a luz s'eslampe difuera de l'edificio empachando que a chent de difuera pueda veyer l'interior, a sobén por motivos de privacidat. As cortinas tienen diversas formas, materials, midas, colors y patrons. A sobén tienen as suyas propias seccions en os grans almagacens, mientres que bellas botigas s'adedican exclusivament a vender cortinas.

As cortinas varian seguntes a tolerancia a o paso d'a luz, o deterioro d'a luz ultravioleta, a retención d'o polvo, l'absorción d'o rudio, a resistencia a o fuego y a vida útil. As cortinas se pueden accionar a man, con cordons, con botons u con ordinadors controlaus a distancia. As midas d'una cortina pa una finestra varian muito seguntes o tipo de cortina, a mida d'a finestra y o tipo y o peso d'a cortina. As cortinas luengas que cayen dica o solero se dicen **veleras**.

As cortinas son una forma de decorar as finestras y completan l'aspecto cheneral de l'interior d'a casa. As cortinas aduyan a controlar l'ambient y o fluxo de luz natural en a cambra. L'efecto d'as cortinas se veye millor a la luz d'o día y, con un posicionamiento adecuau d'a luz interior, pueden favoreixer a decoración mesmo de nueits.

## Referencias
DicAra

**DicAra** ye un diccionario online multilingüe creyau per l'Estudio de Filolochía Aragonesa que permite traducir parolas entre l'aragonés y lo castellano, lo catalán y l'anglés. Prencipió a funcionar en chulio de 2025.

## Referencias

## Vinclo externo
*  /  /  /  DicAra
Mantel

Un **mantel** u **tovallón de mesa** ye una pieza de tela, papel u hule que se mete desamplau sobre a mesa en parar-la pa servir a birolla. Os platos, vasos, cubiertos y alimentos se meten dencima. Gosan fer chuego con as tovalleta, de feito en o sieglo XVIII i heba mantels-tovalleta individuals, en os que cada metat teneba una d'as dos funcions. Os mantels pueden estar individuals u pa a mesa entera. Ya en a Edat Meya s'usaban corrientment en a Corona d'Aragón y ta par d'alavez yeran tipicament de lino. En os zaguers anyos d'a Edat Meya yeran estendillaus por toda Europa, y yeran de lino u de cotón.

En as tabiernas y restaurants de poca calidat gosan estar de papel y d'un solo uso, mientres que en atros restaurants y en os fogars encara s'usan de tela. N'i hai de mas ricos, pa as ocasions especials, y de mas practicos, como por eixemplo os feitos d'hule, pa protecher a mesa de, por eixemplo, liquidos que puedan cayer. I hai muitas familias que n'usan dos, un de tela sobre un d'hule.

## Se veiga tamién
* Tovallón

## Referencias
Tovallón

**Tovallón** puet fer referencia a:

* una pieza de tela pa ixugar-se os labios y as mans, se veiga **[[tovalleta]]**.
* una **[[tovalla]]** chicota pa ixugar-se as mans.
* una pieza de tela que se mete sobre a mesa, **[[mantel]]**.
* un utensilio de cocina emplegau pa limpiar superficies, se veiga **[[borrazón]]**
Borrazón

Un **borrazón** u **tovallón**, tamién dito **tovalleta**, **tovallola** u **ixugamans**, ye un utensilio de cocina emplegau pa limpiar superficies en as que s'haigan derramau liquidos u alimentos, para poder prener aquellos utensilios con una calor excesiva puestos sobre os fogons u pa ixugar a vajilla. Gosa estar feito de cotón y os motivos de decoración gosan estar cuadraus, rayas u rombos. 

No s'ha de confundir con o estropallo u fregador que ye un utensilio, d'antis mas feito d'esparto, con o que se fregan o fregadizo, as baldosas, as parez, etc.

## Notas


## Referencias
Estor

Un **estor** (d'o francés *store*) ye una mena de cortina de tela fina que permite o paso d'a luz de forma veilada, existindo tamién atros que no empachan de veyer-ie totalment a traviés d'éls. Se confeccionan con teixius translucidos u transparents seguntes o caso, estando os mas habituals os de filo y os de lino.

Os estors se meten a sobén combinaus con cortinas emplegando istas zagueras cuan cal total intimidat u absencia de luz y os estors en a resta de situacions.

Os estors por un regular se plegan (u bien se rollan) en sentiu vertical, actuaus a traviés d'uns cordons que penchan d'un costau. I hai diferents sistemas por os que se pueden instalar:

* Riel. S'aganchan a diferents rodaduras que corren sobre un riel. O primer d'éls se mueve en tirar d'un cordón rocegando en o suyo movimiento a la resta.
* Barra redonda. O estor s'une a unas rollanas que actuan mesas en una barra sobre a cuala corren. Se mueven con a man u a traviés d'una vareta richida que va cosida a la tela.
* Vareta de finestra. S'unen a una vareta que va fixada dreitament a una finestra.

Tamién i hai atros sistemas como os estors fixos que cubren totalment u parcial as finestras y as galerías decorativas de fusta que ocultan os mecanismos d'a cortina.

## Se veiga tamién
* Persiana
* Finestra
* Ventano

## Referencias
Aspiradera

Una **aspiradera** u **aspirador** ye un dispositivo que emplega una bomba d'aire pa aspirar o polvo y atras chicotas particlas de broticia, por un regular d'o solero. A mayoría de fogars con solero enlosau en tienen un modelo domestico pa a limpieza. A broticia se reculle a traviés d'una bolsa de polvo u un sistema de "ciclón" pa a suya posterior eliminación.

En zaguerías son apareixendo aspiraderas robotizadas, que limpian o solero sin intervención humana, nomás con bels parametros programaus por l'usuario a traviés d'una aplicación instalada en o telefono intelichent. Eixemplos d'ellas son *[[Roomba]]* y en Asia *[[Mamirobot]]*.

Tamién han ganau popularidat en os fogars as aspiraderas escoba que en a suya mayoría mantienen a mesma tecnolochía d'aspiración que as suyas antecesoras pero reducidas a una grandaria y peso muito menor. Pa mayor comodidat de l'usuario, hue lo día a mayoría d'as opcions son inalambricas y s'adaptan en altaria, estando todas iguals. 

## Referencias
Exprimidera

Una **exprimidera** ye un utensilio de cocina que sirve pa sacar o suco d'os citricos (narancha, limón, pomelo...). O disenyo permite deseparar y triturar a polpa d'as fruitas de forma manual y sencilla d'operar. Iste aparato gosa estar construyiu de diferents materiales: plastico, cristal, metal y atros.

## Se veiga tamién
* Batedera.
* Licuadera

## Referencias
Licuadera

Una **licuadera** ye un electrodomestico emplegau pa sacar o suco d'as fruitas y hortalicias por centrifugación, deseparando-lo d'os componentes solidos. Dispone de filtros que permiten obtener un suco perfectament liquido, libre de polpa. A suya alta potencia la fa apta pa sacar o suco de fruitas y hortalicias en apariencia poco sucosas como a manzana y a zafanoria. Ye una centrifugadera d'uso domestico.

As preparacions son purament liquidas, fendo que siga un electrodomestico ideyal pa preparar, entre atras cosas, fruitas y hortalicias *licuadas*, sopas y smoothies.

## Se veiga tamién
* Batedera.
* Exprimidera.

## Referencias
La carga de la policía montada

***La carga de la policía montada*** (títol orichinal en anglés, en aragonés ***A carga d'a policía amontada***) ye una cinta de cine espanyol de cine de western (un "spaghetti western") estrenada en 1965, dirichida por Ramón Torrado seguntes un guión adaptau por Bautista Lacasa Nebot, Manuel Tamayo y Ramón Torrado (basau en una historia de Bautista Lacasa Nebot), con una banda sonora orichinal de Daniel White, una dirección de fotografía de Ricardo Torres y una producción cinematografica ta la productora cinematografica *[[Trébol Films C.C.]]*. De l'elenco d'actors d'a cinta en fan parte, entre d'atros, Alan Scott, Frank Latimore, Diana Lorys, María Silva, Alfonso Rojas, Barta Barri, Rufino Inglés, Fernando Bilbao, Rafael Hernández, Tito García, José Truchado, Juan Cortés, Xan das Bolas, Alfonso de la Vega, Luis Barboo, Guillermo Méndez, Javier Inglés, Antonio Moreno, Ricardo G. Lilló y Frank Braña.

Un oficial d'a Policía Montada d'o Canadá ha teniu problemas en o suyo anterior destino, en estar un acreditau falderiquero y haber seduciu a la novia d'un superior con qui estió bien amán de barallar-se. Nomás que plega en o suyo nuevo destino conoix a una mesacha por qui s'intresa y que resulta estar a novia d'o suyo nuevo superior. D'atra man, una mesacha d'a tribu india que vive en a redolada y a qui salva d'uns bandius que heban asasinau a la suya familia s'enamora d'él, y poquet a poquet él tamién s'enamora d'a mesacha india. O problema ye que la tensión entre los indios y los colonos blancos d'a redolada augmenta y muito por as actividaz de bels bandius, dica que se plega en un enfrentamiento ubierto.

A cinta s'ambienta en Canadá en bel momento indeterminau d'o sieglo XIX.

## Elenco

## Se veiga tamién
* Cine en 1965.
* Cintas de 1965.

## Referencias

## Vinclos externos
*  ''La carga de la policía montada'' en Internet Movie Database.
*  ''La carga de la policía montada'' en FilmAffinity.
Yesca (desambigación)

**Yesca** puet fer referencia a:

## Botanica y fitopatolochía
* ***[[Fomes fomentarius]]***, un **fongo** d'a orden d'os *Polyporales* y familia *Polyporaceae*.
* ***[[Thymelaea tinctoria]]***, una **planta** d'a orden d'os *Malvales* y familia *Thymelaeaceae*.

## Cheografía
***[[La Yesca]]**, municipio d'o Estau de Nayarit, Mexico.

## Fuego
* a **[[yesca]]**, **material** muit ixeco pa fer fuego.

## Personas y entidaz
***[[Mario Arnoldo Bueso Yescas]]**
***[[Santos González Yescas]]**
***Yesca**, nombre d'a chovenalla d'o partiu Izquierda Castellana.
Esca

**Esca** puet fer referencia a:

* un **material** muit ixeco pa fer fuego, se veiga **[[yesca]]**.
* o **[[río Esca]]**, un **río** afluent de l'Aragón.
Batedera

**Batedera** puet fer referencia a:

* a **[[batedera (manteca)|batedera]]**, un **utensilio** pa bater a leit y fer manteca.
* a **[[batedera (electrodomestico)|batedera]]**, un chicot **electrodomestico** pa fluidificar alimentos.
Batedera (manteca)

Una **batedera** ye un utensilio emplegau pa bater a pinta d'a leit dica obtener manteca. Compuesta tradicionalment por un batedor accionau adintro d'un tonel de fusta (a vegadas de terracota), en o sieglo XX apareixioron recipients de vidre con tapa y mecanismos de metal. A industria lactia moderna emplega batederas de gran capacidat con contenedors d'acero.

## Se veiga tamién
* Batedera (electrodomestico).

## Referencias
Batedor

Un **batedor** ye un utensilio de cocina emplegau en a mezcla d'alimentos. Os batedors se gosan construyir con filos (u varetas) curvaus de metal enlazaus en un mango; n'existen variants modernas en plastico y beluna en fibra de bambú. L'uso mas frecuent d'os batedors gosa trobar-se en o batiu de uegos para fer por eixemplo merengue, l'emplego d'iste instrumento ye muito mas efectivo en iste tipo de *batius* que emplegar una simple forqueta. N'i hai que s'emplegan en a elaboración de salsas, pa mezclar liquidos, mezclar alimentos con diferents consistencias, etc.

## Tipos
Bels batedors tienen diferents formas y chiros d'as varetas, cuasi toz tienen forma como de gota u globo. N'existen variants con formas alargadas, muit habitual en a cocina domestica que se gosa denominar *batedor francés*. Uno mas plan se refiere frecuentment como *batedor de [[roux]]*. Atras variants son o *batedor de GRAVI* que tiene un bucle prencipal y atros mas chicoz rollaus arredol d'iste u o *batedor chiratorio* en forma de balón espiral muit emplegau para bater liquidos.

## Referencias

## Se veiga tamién
* Batedera.
Batedera (electrodomestico)

Una **batedera** ye un electrodomestico emplegau pa fluidificar u moler os alimentos y aconseguir una pasta de mayor u menor liquidez seguntes os ingredients que se faigan servir. Se puet emplegar pa fer diferents tipos de purés, salsas y sopas.

En a suya versión de vaso ye compuesta por un suporte tecnolochico, una cutiella d'alto filo que ye a encargada de chirar y picar os alimentos, un vaso pa contener os alimentos y a tapa. As batederas de man constan prencipalment d'un motor electrico situau dreitament en o mango y un eixe que conecta iste motor a las cutiellas situadas en a parti inferior. En os dos casos o motor empenta as cutiellas, que chiran a alta velocidat pa picar y mezclar os ingredients. Muitas batederas modernas incluyen accesorios adicionals, como varetas batederas, capoladeras u procesadors d'alimentos, lo que enampla a suya versatilidat en a cocina.

As batederas pueden servir pa tot, pero se recomienda o suyo uso por parti d'un adulto u persona experimentada, ya que ye un utensilio prou perigloso.

## Historia
L'inventor d'a batedera de vaso estió Stephen J. Poplawski, un polaco radicado en o estau nortamericano de Wisconsin, que ya en a suya nineza amostró una obsesión por inventar dispositivos destinaus a la mezcla de bebidas.

En 1922, dimpués de cinco anyos de experimentación, Poplawski patentó a primera batedera, y anotó que yera o primer aparato mezclador que teneba un elemento rechirador montau en o fundo d'una taza, y que mezclaba bebidas maltiadas cuan a taza se situaba en una cavidat en a base de l'aparato.

Poplawski, en 1953, mientres un pleito de patents, dició que en 1922 no pensaba en a licuadora pa a maceración de fruitas y verduras, pero sí como triturador d'alimentos.

En os suyos orichens se emplegaban mas que mas en hespitals a on s'amenistaba d'un meyo pa triturar y mezclar diferents medicamentos y alimento. Posteriorment con a masiva difusión de pastiellas concentradas l'uso medico se redució y se difundió masivament en os fogars.

A batedera de man apareixió mas tardi, estando inventada en 1950 por Roger Perrinjaquet, un incheniero suizo. En primeras, iste dispositivo fue disenyau pa uso profesional en cocinas y restaurants. Manimenos, a suya popularidat s'estendilló ascape a l'ambito domestico, a on se convertió en una ferramienta esencial pa a preparación d'una variedat d'alimentos. En a suya primera patent, Perrinjaquet la clamó *Bamix*, una contracción de *bat et mixe* (bate y mezcla). O 24 d'abril de 1955 se presentó por primera vegada a nueva batedera *Bamix* en a Feria de Hannover. Pero a versión mas popular fue la inventada por l'incheniero Gabriel Lluelles (Barcelona, 1923) pa la empresa espanyola *Pimer* (acronimo de *Pequeñas Industrias Mecánico Eléctricas Reunidas*), y que fue clamada *Minipimer*, comercializada en 1959. A empresa fue posteriorment comprada por l'alemana Braun GmbH, que mantenió o nombre orichinal de l'artefacto, que s'ha convertiu en o nombre común d'ista mena de batederas.

## Se veiga tamién
* Batedera (manteca).
* Exprimidera.
* Licuadera

## Referencias
Turradera

Una **turradera** u **tasturrador** ye un chicot aparato, habitualment un electrodomestico, que sirve pa turrar rabanadas de pan. Bàsicament se tracta d'una u cuantas resistencias electricas entre as que se fica l'alimento a procesar por meyo d'escalfor.

A turradera torna o pa lucherament carambelizau, con menos augua, duro y cruixient, cosa que posibilita que s'unte con mas facilidat con tomate, allo, redetiu, manteca u cualques cremas. A una rabanada de pan sosmesa a l'acción d'una turradera le'n diz una turrada.

## Referencias
Freyidera

Una **freyidera** u **freyidora** ye un electrodomestico usa en a cocina pa freyir alimentos. N'existen versions industrials, asinas como variants domesticas. O sistema de freixura con padella y cesteta ya ye documentau mientres a epoca de Roma.

## Caracteristicas
As freyideras modernas contan con una cesteta pa sacar os alimentos de l'aceite y escorrer-los. Tamién pueden incluyir cronometros con alarma audible, mecanismos automaticos pa puyar y submerchir a cesteta en l'aceite, dispositivos pa privar que as restas de farina y rebozau se cremen en o fundo d'a cubeta, sistemas de ventilación pa esmorteixer a ulor, filtros d'aceites pa enamplar a suya vida útil y controls de temperatura mecanicos u electronicos.

## Notas


## Referencias
Fogón

Un **fogón** ye un fogar instalau en as cocinas en un vueito feito d'obra en forma de mesa, con un forau lateral pa dar-ie acceso a l'aire y sacar-le-ne a cenisa y un forau dencima, a on se mete lo que cal fer calentar. En cheneral, en o sieglo XXI, os fogons fan fuego a traviés d'a combustión de gas butano, gas natural (metano) u gas ciudat (propano), u bien se calientan a traviés de resistencias electricas (opción que en Aragón emite mas cantidat de contaminants atmosfericos y que, en o mundo, ye menos rendable enercheticament). Usualment os fogons son integraus sobre una placa de cocción u placa de fuegos, metalica y de poca espesor, que s'encasta en una ubertura practicada en un marbre u un mueble, de manera que constituye con iste una superficie cuasi contina.

## Historia
Os primers fogons fuoron creyaus entre os sieglos III y VI. Inicialment s'alimentaban de fusta u carbón. Os fogons de gas apareixioron en l'anyo 1825.

## Se veiga tamién
* Cocineta
* Fornet

## Referencias
Cocineta

Un **cocineta** u **cocinera** ye un artefacto pa cocinar birollas u alimentos, y que puet funcionar por meyo de diversos combustibles u por electricidat.. Tamién se conoixe como **cociniella** u **cocinyón**, mas que mas en a suya versión economica u portatil.

As cocinetas modernas tienen una serie de fogons y pueden incluyir un u mas fornos y un asador.

Seguntes o modo de cocinar os alimentos, una cocineta sirve pa fer bullir, fer cocer, fer freyir, fer asar u fundir. Os alimentos se cocinan por un regular meyant utensilios de cocina (como cazuelas, sartainas, tarrazos u esparrillas).

## Seguridat
Debiu a la naturaleza d'as cocinetas —que emplegan una sustancia inflamable (u electricidat) con lo que arriban a altas temperaturas— han de prener-se bellas midas minimas de seguridat, en especial si en o fogar i hai ninos.
* Nunca no deixar un fogón encendiu sin d'estar a l'atisba.
* Os utensilios de cocina (ollas, sartainas) han de quedar ubicados con as anseras enta adintro, pa privar que un nino se cuelgue u s'enganche.
* Zarrar o subministro de gas si a vivienda se va a deixar vueita cuantos días.
* Mantener a os ninos, adultos con diversidat funcional, mascotas y plantas aleixaus d'a cocina.

Ye aconsellable crompar as cocinetas de gas con valvula de seguridat. Ista valvula talla o fluxo de gas en caso de que a flama s'amorte (por una corrient d'aire).

## Se veiga tamién
* Fornet

## Notas


## Referencias
Cocinera

**Cocinera** puet fer referencia a:

* una **muller que cocina** por oficio y profesión, se veiga **[[cocinero|cocinera]]**.
* un  **artefacto pa cocinar** birollas u alimentos, se veiga **[[cocineta]]**.
Fornet

Un **fornet** u **forniello** ye un utensilio chicot y portatil para cocinar y fer calentar alimentos a l'aire libre. Ye un elemento basico en l'orichen de l'alimentación humana, como obchecto útil contina emplegando-se en excursions, acampadas u picnics, etc. Emplega mayoritariament como combustible alcol de cremar, gas licuau u benzina.

## Se veiga tamién
* Cocineta.

## Notas


## Referencias
Yellowstone Kelly

***Yellowstone Kelly*** (títol orichinal en anglés, en aragonés ***Kelly de Yellowstone***, estrenada en Aragón con o títol d***'Emboscada***) ye una cinta de cine de western de cine estausunidense estrenada l'anyo 1959, dirichida por Gordon Douglas seguntes un guión adaptau por Burt Kennedy (basau en una novela de Clay Fisher), con una banda sonora orichinal de Howard Jackson, una dirección de fotografía de Carl E. Guthrie, una producción cinematografica ta la productora cinematografica *[[Warner Bros.]]* y que conta con un elenco d'actors d'o cual en fan parte, entre d'atros, Clint Walker, Edd Byrnes, John Russell, Ray Danton, Claude Akins, Rhodes Reason, Andra Martin, Gary Vinson y Warren Oates.

*Yellowstone Kelly* ye un trampero en as montanyas de Wyoming, y se li chune *Anse Harper*, qui l'admira. Chuntos, troban a *Gall*, un chefe d'os sioux, qui lis leva a una presonera arapahoe malauta ta que la curen, *Wahleeah*. Mesmo *Gall* que lo suyo sobrín *Sayapi* deseyan a la mesacha, pero la suya malautía ye greu y dimpués d'una primera cura *Kelly* convence a lo chefe de que la mesacha ha de remanir con éls ta rematar a suya curación y recuperar-se, y *Gall* accepta (encara que con muitas criticas d'o suyo sobrín). Finalment, *Gall* accepta que la mesacha quede con *Kelly* y *Harper* dica la primavera, cuan la recuperará, pero *Sayapi* chura recuperar él a *Wahleeah* y matar a *Kelly*. Mientres l'hibierno la mesacha se recupera completament, a la vegada que poquet a poquet s'enamora de *Kelly*, y tamién deseya tornar con a suya tribu en cuentas d'estar tornada a la mans de *Gall* u de *Sayapi*. Sindembargo, en rematar l'hbierno *Sayapi* apareixe de rapiconte mientres que *Kelly* ye con as trampas, fiere mortalment a *Harper* y rapta a la mesacha. En tornar *Kelly*, *Harper* li explica los feitos y muere, y *Kelly* prencipia la persecución de *Sayapi* y *Wahleeah*. Cuan consigue trobar-los, mata a *Sayapi* y recupera a la mesacha con a intención de tornar-la a la suya tribu, pero se troba en bel meyo d'a guerra que los sioux son fendo contra l'exercito estausunidense, que fa bien poquet que en a batalla de Little Bighorn han exterminau a lo 7<sup>eno</sup> Rechimiento de Caballería d'o cheneral Custer.

A cinta s'ambienta en Wyoming mientres os anyos 1870 y las suyas escenas se filmoron en Flagstaff, Sedona y atros puestos d'Arizona (incluyindo-ie la sierra de San Francisco y lo Bosque Nacional Coconino).

## Elenco

## Se veiga tamién
* Cine en 1959.
* Cintas de 1959.

## Referencias

## Vinclos externos
*  ''Yellowstone Kelly'' en Internet Movie Database.
*  ''Yellowstone Kelly'' en TCM Movie.
Ginnifer Goodwin

**Ginnifer Goodwin** (nombre artistico de **Jennifer Michelle Goodwin**), naixida de Memphis (Tennessee) lo 22 de mayo de 1978, ye una actriz de cine, televisión y voz estausunidense, activa en o cine estausunidense dende meyaus d'os anyos 1990 y con cuantos premios y nominacions recibius mientres a suya carrera artistica.

Entre la suya filmografía como actriz, se pueden mencionar as suyas interpretacions en bellas cintas, como *[[Mona Lisa Smile]]* (2003, Mike Newell), *[[Walk the Line]]* (2005, James Mangold), *[[Day Zero (cinta de 2007)|Day Zero]]* (2007, Bryan Gunnar Cole), *[[A Single Man]]* (2009, Tom Ford), u *[[Something Borrowed (cinta)|Something Borrowed]]* (2011, Luke Greenfield). Tamién ha partecipau en bellas series, en destacando *[[Ed (serie de televisión)|Ed]]* (2000-2004), *[[Once Upon a Time (serie de televisión)|Once Upon a Time]]* (2011-2018) u *[[Pivoting (serie de televisión)|Pivoting]]* (2022).

## Filmografía
### Cintas

### Series de televisión

## Referencias

## Se veiga tamién
* Cintas interpretadas por Ginnifer Goodwin.

## Vinclos externos

*  Ginnifer Goodwin en Internet Movie Database.
Seixma d'el río Martín

La **seixma d'el río Martín** yera una seixma situata en lo norte de la Comunidat de Teruel, mugaba con la seixma de Barrachina de la Comunidat de Daroca y compendeba las aldeyas de:

## Bibliografía
*Antonio Gargallo Moya. *Los orígenes de la Comunidad de Teruel*. Instituto de Estudios Turolenses, 1984.
Tierra Lleunesa

**Tierra Lleunesa** (en aragpnés *Tierra Leyonesa*) estió una organización terrorista d'ideolochía leyonesista y marxista-leninista  en a provincia de Leyón,​ que mientres a clamada *Transición* en os anyos 1980 enta lo clamau *Estau d'as autonomías* fació esclatar cuantos artefactos en obchetivos consideraus como anti-leyonesistas, como oficinas d'a Chunta de Castiella y Leyón u relacionaus con o conflicto de l'entibo de Riaño. Un d'ixos esplosivos se colocó en o cuartel d'os pomperos y finalment esclató en a man d'un policía; ixe feito estió lo que finalment provocó la polemica.

## Referencias
Allen Garfield

**Allen Garfield** (nombre artistico d**'Allen Goorwitz**), naixiu de Newark (Nueva Jersey, Estaus Unius) o 22 de noviembre de 1939 y muerto como consecuencia d'o COVID-19 en Woodland Hills (Los Angeles, California, Estaus Unius) o 7 d'abril de 2020, estió un actor estausunidense, activo en o cine y lo teatro estausunidenses dende finals d'os anyos 1960 dica primerías d'os anyos 2000.

Entre la suya filmografía, se puet mencionar as suyas interpretacions en bellas cintas, como *[[Putney Swope]]* (1969, Robert Downey Sr.), *[[The Organization (cinta)|The Organization]]* (1971, Don Medford), *[[The Candidate (cinta de 1972)|The Candidate]]* (1972, Michael Ritchie), *[[The Front Page (cinta de 1974)|The Front Page]]* (1974, Billy Wilder), *[[The Brink's Job]]* (1978, William Friedkin), *[[The State of Things (cinta)|The State of Things]]* (1982, Wim Wenders), *[[The Cotton Club (cinta)|The Cotton Club]]* (1984, Francis Ford Coppola), *[[Beverly Hills Cop II]]* (1987, Tony Scott), *[[Family Prayers]]* (1993, Scott M. Rosenfeld), *[[Stuart Saves His Family]]* (1995, Harold Ramis), u *[[The Majestic (cinta)|The Majestic]]* (2001, Frank Darabont).

## Filmografía
### Cintas

### Series de televisión

## Referencias

## Se veiga tamién
* Cintas interpretadas por Allen Garfield.

## Vinclos externos
*  Allen Garfield en Internet Movie Database.
*  Allen Garfield en Find a Grave.
The Thing (cinta de 2011)

:*Iste articlo ye sobre una cinta de cine de terror coproducida por Estaus Unius y Canadá; ta atros usos, se veiga *'The Thing***.

***The Thing*** (títol orichinal en [[Idioma anglés|anglés]], en [[Idioma aragonés|aragonés]] ***A cosa***, estrenada en [[Aragón]] con o títol mixto en anglés y [[Idioma castellano|castellano]] de ***La cosa (The Thing)***, en aragonés ***A cosa (A cosa)**') ye una cinta de cine de terror de ciencia-ficción coproducida por o cine estausunidense y lo cine canadiense estrenada l'anyo 2011, dirichida por Matthijs van Heijningen Jr. seguntes un guión adaptau por Eric Heisserer (basau en *[[Who Goes There?]]*, una novela publicada por John W. Campbell con o pseudonimo de Don A. Stuart l'anyo 1938), con una banda sonora orichinal de Marco Beltrami, una dirección de fotografía de Michel Abramowicz y una producción cinematografica de Marc Abraham y Eric Newman ta las productoras *[[Universal Pictures]]*, *[[Morgan Creek Productions]]* y *[[Strike Entertainment]]*. Fan parte de l'elenco d'actors d'a cinta, entre d'atros, Mary Elizabeth Winstead, Joel Edgerton, Ulrich Thomsen, Eric Christian Olsen, Adewale Akinnuoye-Agbaje, Paul Braunstein, Trond Espen Seim, Kim Bubbs, Jørgen Langhelle, Kristofer Hivju, Jan Gunnar Røise, Stig Henrik Hoff, Jo Adrian Haavind, Carsten Bjørnlund, Jonathan Lloyd Walker y Ole Martin Aune Nilsen

A cinta, a la vegada que se basa en a novela *[[Who Goes There?]]*, publicada por Don A. Stuart l'anyo 1938, ye concebida como una precuela de *[[The Thing (cinta de 1982)|The Thing]]* (1982, John Carpenter), y conta cómo en l'anyo 1982 un grupo de cientificos noruegos descubren una nau espacial y un extraterrestre conchelaus amán d'a suya base en l'Antarctida. Recrutan a una paleontologa estausunidense, *Kate Lloyd*, ta que los aduye, y marchan en un helicoptero enta la base. Cuan extrayen o cuerpo conchelau de l'extraterrestre ta lo suyo analís, un d'os miembros de l'equipo veye como un extranyo ser emerche d'o bloque de chelo y bien luego desapareixe un d'os cans, a qui bien luego troban muerto. Consiguen matar a l'extraterrestre, pero *Kate* descubre con un microscopio que las celulas de l'extraterrestre pareixen estar copiando las celulas d'un miembro de l'equipo a qui heba matau antes d'estar cremau. Comunica a lo resto de l'equipo que l'extraterrestre puet copiar a estructura de cualsiquier ser vivo y que sospeita que a lo menos un d'os miembros de l'equipo ya ha estau clonau y que ye en realidat un extraterrestre. Prencipia una cursa entre éls y los extraterrestres por sobrevivir, trobando-se que un a un mueren os miembros de l'equipo.

A cinta s'ambienta en l'Antarctida en l'anyo 1982 en Whitchurch-Stouffville y en una base de l'exercito canadiense en Trenton en Ontario, en Columbia Britanica, amás d'en os *[[Pinewood Toronto Studios]]* en Toronto, tamién en Ontario.

*The Thing* ha recibiu bels premios y nominacions, encara que garra d'éls no fa parte d'os premios cinematograficos mas conoixius u destacaus.

## Elenco

## Se veiga tamién
* Cine en 2011.
* Cintas de 2011.

## Referencias

## Vinclos externos
*  ''The Thing'' en Internet Movie Database.
Nerea Barros

**Nerea Barros Noya**, naixida de Santiago de Compostela (Provincia d'a Coruña, Galicia) lo 12 de mayo de 1981, ye una actriz, directora cinematografica, guionista y productora cinematografica gallega, activa en o cine espanyol dende finals d'os anyos 1990 y que ha recibiu bels premios mientres a suya carrera artistica.

Entre la suya filografía, se pueden mencionar as suyas interpretacions en bellas cintas como *[[Bellas durmientes]]* (2001, Eloy Lozano), *[[La isla mínima]]* (2014, Alberto Rodríguez), *[[A estación violenta]]* (2017, Anxos Fazáns), u *[[La isla de las mentiras]]* (2020, Paula Cons). Tamién ha partecipau en cuantoas series, en destacando *[[El Príncipe (serie de television)|El Príncipe]]* (2014-2016), *[[Operación Marea Negra]]* (2022-2024), u *[[La novia gitana (serie de televisión)|La novia gitana]]* (2022-2024).

## Premios
En l'anyo 2015 Nerea Barros recibió un Premio Goya a la Millor Actriz Revelación en a 29<sup>ena</sup> edición d'os Premios Goya por o suyo papel de *Rocío* en *[[La isla mínima]]*, una cinta dirichida por Alberto Rodríguez estrenada en 2014.

## Filmografía
### Cintas

### Series de televisión

## Referencias

## Vinclos externos

*  Nerea Barros en Internet Movie Database.
Napoléon (cinta de 1955)

:*Iste articlo ye sobre una cinta de cine francés de cine biografico estrenada en 1955; ta atros usos, se veiga *'Napoléon (desambigación)***.

***Napoléon*** (títol orichinal en [[Idioma anglés|Anglés]], en [[Idioma aragonés|aragonés]] ***Napoleón**', estrenada en Aragón con iste zaguer títol) ye una cinta de cine estausunidense de biografico epico-historico estrenada en 1955, dirichida por Sacha Guitry seguntes un guión orichinal d'él mesmo, con una banda sonora orichinal de Jean Françaix, una dirección de fotografía de Pierre Montazel y una producción cinematografica de Clément Duhour y Angelo Rizzoli. Conta con un elenco d'o cual en fan parte, entre d'atros actors,  Jean-Pierre Aumont, Jeanne Boitel, Daniel Gélin, Raymond Pellegrin, Sacha Guitry, Michèle Morgan, Danielle Darrieux, Maria Schell, Lana Marconi, Dany Robin, Michèle Cordoue, Patachou, Micheline Presle, Gianna Maria Canale, Clément Duhour, Henri Vidal, Serge Reggiani, Jean Marais, Lucien Baroux, Pierre Brasseur, Jean Chevrier, Maurice Escande, Noël Roquevert, Jean Gabin, Yves Montand, O. W. Fischer, Erich von Stroheim, Orson Welles, Jacques Dumesnil, Howard Vernon, Fernand Fabre y Judith Magre.

A cinta prencipia lo día que se conoix en Francia la muerte de *[[Napoleón Bonaparte]]*, cuan *[[Charles Maurice de Talleyrand]]* conta la suya historria, dende la suya ninez en Corcega dica la suya muerte en a isla Santa Helena. Explica la suya formación como artillero a lo servicio de Loís XVI de Francia, lo suyo refirme a la Revolución Francesa, l'aduya que recibió de su chirmano Lucien Bonaparta ta partecipar en o seche de Tolon, a campanya d'Italia de 1706-1797, a suya voda con Joséphine de Beauharnais, a campanya napoleonica en Echipto y Siria, o golpe d'estau d'o 18 de brumario, l'establimiento d'o Consulau, as primeras guerras napoleonicas, o Primer Imperio Francés, a suya voda con María Loisa d'Austria, a campanya de Rusia de 1812, o suyo exilio en a isla d'Elba, o periodo d'os Cient Días, a batalla de Waterloo y lo suyo exilio final en a isla Santa Helena.

A cinta s'ambienta en cuantos puestos d'os actuals Francia (incluyius París y Tolon), Italia, Echipto, Israel, Austria, Republica Checa, Polonia, Rusia y Alemanya. As suyas escenas se filmoron en cuantos palacios de toda Francia y en escenarios en Mourmelon-le-Grand (Marne), Antíbol, Grassa y Niza (Alpes Maritimos), Breuilpont y Ivry-la-Bataille (Eure), Versailles (Yvelines), Rueil-Malmaison (Altos d'o Sena), Fontainebleau (Sena y Marne), Aiacciu (Corcega d'o Sud), Herblay-sur-Seine (Val de l'Oise) y París en Francia.

## Elenco

## Se veiga tamién
* Cine en 1955.
* Cintas de 1955.

## Referencias

## Vinclos externos
*  ''Napoléon'' en Internet Movie Database.
3000 Leonardo

**3000 Leonardo** ye un asteroide, que fa lo numero 3000 entre os asteroides trobaus, en o cinturón d'asteroides. Iste asteroide fue descubierto o 2 de marzo de 1981 per Schelte John Bus dende lo observatorio de Siding Spring, amán de Coonabarabran, Australia, o suyo nombre definitivo ye en a honor d'o arquitecto, escultor, pintor, inventor y incheniero Leonardo da Vinci.

## Se veiga tamién
* Lista d'asteroides (2001-3000).

## Vinclos externos
*  Caracteristicas de 3000 Leonardo en sitio web d'o ''Minor Planet Center.
Taxi a Gibraltar

***Taxi a Gibraltar*** (títol orichinal en castellano, en aragonés ***Taxi a Chibraltar***, estrenada en Aragón con o suyo títol orichinal) ye una cinta de cine espanyol de cine de comedia estrenada l'anyo 2019, dirichida por Alejo Flah seguntes un guión orichinal d'él mesmo y de Fernando Navarro, con una banda sonora orichinal d'Andrés Calamaro, una dirección de fotografía de Griselda Jordana, una producción cinematografica de Leandro Borrell, Ricardo Marco Budé y Ignacio Salazar-Simpson ta la productora cinematografica *[[Atresmedia Cine]]* y que conra con un elenco d'o cual en fan parte Dani Rovira, Joaquín Furriel, Ingrid García-Jonsson, María Hervás, José Manuel Poga, José Troncoso y Mona Martínez, entre d'atros actors.

*Diego* ye un archentino recient liberau d'a garchola, a on i heba conoixiu a un chibraltarenyo qui li ha explicau que mientres a Segunda Guerra Mundial os britanicos heban tresladau enta Chibraltar una gran cantidat d'oro en previsión de que lo Tercer Reich invadise la isla de Gran Bretanya y lo Gubierno d'o Reino Uniu se refuchiase en ixe lugar, que posteriorment se perdió lo plano d'a ubicación d'ixe tresoro en as muitismas galerías que foradan o penyón, y que él conoix a ubicación de l'oro. En haber estau asasinau en a garchola, *Diego* decide marchar enta Chibraltar, pero lo problema ye que no tiene diners ta lo viache. Casualment puya en un taxi conduciu por *León*; iste ye de temperamento rabino, pero mas que mas por os suyos problemas economicos, poque debe a lo banco una gran cantidat de diners por a suya hipoteca y no puet pagar. *Diego* contracta a *León* ta viachar dica Chibraltar y iste accepta, en amesnistar os 2.500 euros que cobrara por o viache (encara que no sabe que lo suyo client no poseye ni un euro). Cuan conoix a insolvencia de *Diego*, decide tornar, pero tienen un accident de trafico y lo taxi queda inservible. En a benzinera a on se troban, conoixen a *Sandra*, una mesacha d'un lugarón que ye fuyindo d'a suya voda con un hombre a qui no ama, y que accepta levar a *Diego* enta Chibraltar y remolcar o taxi con éls ta que lo reparen en plegar. O primer problema ye que apareixe lo novio d'a mesacha y *León* y *Diego* consiguen fuyir en o taxi, que casalment ha podiu enchegar. Cuan plegan en a muga de Chibraltar, no tienen pasaporte (y *Diego* mesmo ni ropa, que li ha robau o novio de *Sandra*) y optan por trescruzar a muga con l'auto a toda velocidat. Cuan paran o taxi, descubren que *Sandra* ha viachau con éls en o maletero, y toz tres deciden buscar l'oro por os túnels a la vegada que son perseguius por a policía chibraltarenya.

A cinta s'ambienta en a suya epoca actual (2019) en Madrit y Chibraltar y las suyas escenas se filmoron en Las Palmas de Gran Canaria (provincia de Las Palmas, Canarias), Madrit (Comunidat de Madrit), La Línea de la Concepción (provincia de Cádiz (Andalucía), Guadalachara (provincia de Guadalachara, Castiella-La Mancha) y Chibraltar.

## Elenco

## Se veiga tamién
* Cine en 2019.
* Cintas de 2019.

## Referencias

## Vinclos externos
*  ''Taxi a Gibraltar'' en Internet Movie Database.
*  ''Taxi a Gibraltar'' en FilmAffinity.
Storm Over the Nile

***Storm Over the Nile*** (títol orichinal en anglés, en aragonés ***Tronada sobre lo Nilo***, estrenada en Aragón con o suyo títol traduciu enta lo castellano como ***Tempestad sobre el Nilo***) ye una cinta de cine britanico de cine d'aventuras de drama belico estrenada en  1955, dirichida por Zoltan Korda y Terence Young seguntes un guión adaptau por R. C. Sherriff y Lajos Bíró (basau en *[[The Four Feathers]]*, una novela que heba publicau A. E. W. Mason en l'anyo 1902), con una banda sonora orichinal de Benjamin Frankel, una producción cinematografica de Zoltan Korda ta la productora cinematografica *[[London Films]]* y que conta con un elenco d'o cual en fan parte Anthony Steel, Laurence Harvey, James Robertson Justice, Mary Ure, Ronald Lewis, Ian Carmichael, Jack Lambert, Raymond Francis, Geoffrey Keen, Michael Hordern, Ferdy Mayne, Christopher Lee, John Wynn, Avis Scott, Roger Delgado, Frank Singuineau, Ben Williams y Vincent Holman, entre d'atros actors.

Ista cinta ye cuasi que un calco escena por escena (incluyindo-ie mesmo l'uso de secuencias orichinals completas, mas que mas en as escenas d'acción, plegando tamién a fer servir parte d'a banda sonora orichinal) de l'anterior cinta d'o mesmo director *[[The Four Feathers (cinta de 1939)|The Four Feathers]]* (1939). Conta cómo, mientres a era Victoriana, un choven que perteneixe a una familia britanica de clase social alta se veye obligau por a tradición militar a dentrar como oficial en as filas de l'exercito britanico, ta no contrariar a su pai, que charra de contino de cobardeza. Anyos dimpués, en 1895, lo rechimiento en o cual ye destinau ha de marchar enta lo Sudán ta machuquiar a las tropas rebels d'Abdallahi ibn Muhammad, dito *lo califa al-Mahdi*, que han conquiesto Khartum en redotar a las tropas echipcias mandadas por o cheneral Gordon mientres a Guerra Mahdista. A la vegada, en haber muerto ya su pai, o choven *Harry Faversham* decide albandonar as filas de l'exercito, la cual cosa los suyos companyers interpretan como un acto de cobardeza y li ninvían tres plumas blancas, simbolo de cobardura. Amás, la novia de *Harry* tamién li amuestra que creye que ye un cobarde y *Harry* decide marchar enta lo Sudán ta, disfrazau, prebar de demostrar que no ye pas un cobarde y poder tornar as plumas.

A cinta s'ambienta en os anyos 1890 en Londres, Echipto y Sudán, y las suyas escenas se filmoron en Sudán, amás d'en os *[[Shepperton Studios]]* en Shepperton (Surrey) en o Reino Uniu.

## Elenco

## Se veiga tamién
* Cine en 1955.
* Cintas de 1955.

## Referencias

## Vinclos externos
*  ''Storm Over the Nile'' en Internet Movie Database.
Luimneach

**Luimneach** (en anglés *Limerick*) ye una ciudat capital d'o condado homonimo en a provincia d'An Mhumhain, en l'ueste d'a Republica d'Irlanda. Luimneach ye a tercera ciudat mas poblada d'o país (dimpués de Dublín y Cork) y a cuarta d'a isla.
Gaillimh

**Gaillimh** (en anglés *Galway*) ye la ciudat capital d'o condau de Gaillimh, en Irlanda. A ciudat se troba en a costa ueste d'a isla, en o rincón nortoccidental d'a badía de Gaillimh. O río Corrib trescruza la ciudad. Chovenil y dinamica, ye una d'as ciudaz con mas creiximiento economico d'a Unión Europea, con una población de 79.504 habitants (seguntes o censo de 2016}.

## Vinclos externos
Dún Pádraig

**Dún Pádraig** (en anglés *Downpatrick*, en escocés d'Ulaidh *Doonpetèrick* u *Doonpetherick*) ye una ciudat d'a Irlanda d'o Norte situada en o condau d'An Dúin.
Lios na gCearrbhach

**Lios na gCearrbhach** (en anglés *Lisburn*) ye una ciudat d'a Irlanda d'o Norte situada en os condaus d'Aontroim y An Dúin.
Jean-Joseph Sanfourche

**Jean-Joseph Sanfourche**, naixiu de Bordeus (Nueva Aquitania, Francia) lo 25 de chunio de 1929 y muerto en Sent Liunard de Noblac (Nueva Aquitania, Francia) lo 13 de marzo de 2010, estió un pintor, poeta, debuixant y escultor francés.

## Vinclos externos
Corcaigh

**Corcaigh** (en anglés *Cork*) ye una ciudat d'a Republica d'Irlanda, capital d'o condau homonimo, en a provincia d'An Mhumhain.
Iúr Cinn Trá

**Iúr Cinn Trá** u **An tIúr** (en anglés *Newry*, en escocés d'Ulaidh *Newrie*) ye una ciudat d'a Irlanda d'o Norte situada en os condaus d'An Dúin y Ard Mhacha.
Doire

**Doire** u **Doire Cholmcille** (en anglés *Derry* u *Londonderry*, en escocés d'Ulaidh *Derrie* u *Lunnonderrie*) ye una ciudat d'a Irlanda d'o Norte situada en o condau de Doire.
Taza

Una **taza** (de l'arabe *ṭássa*) ye un recipient con una sola ansa, emplegau basicament pa prener liquidos calients. Puet tener cuantas formas, colors y grandarias, presentar-se decorada u serigrafiada. Talment a caracteristica comuna a todas ellas siga l'ansa que facilita o suyo manello.

Pa uso domestico se fabrican en cuantos materials: ceramica, cristal, vidre, plastico, y mesmo n'i hai desitables de papel, y, en menor mida, en metals como l'aluminio u l'acero.

## Se veiga tamién
* Jicareta.
* Tazón.

## Referencias
Plato

Un **plato** (d'o latín **plattus*) ye un recipient amplo y plan con una concavidat moderada sobre o que se sirve a birolla.

Os platos son feitos habitualment de materials ceramicos como a porcelana u l'archila, u tamién con atros materials como o plastico u o vidre; a vegadas, tamién s'emplega a fusta u a piedra tallada. Os platos d'un solo uso a sobén son feitos de papel.

## Notas


## Referencias
Vaso

Un **vaso** (d'o latín *vasum*) ye un recipient destinau a contener liquidos y d'o que se puet beber dreitament, mas que mas aquellos de forma cilindrica u conica, ubiertos, sin d'ansa ni piet, y fabricaus en vidre u atros materials. A cantidat de liquido contenida en iste recipient se denomina "got" u, por extensión, vaso.

## Se veiga tamién
* Chato
* Palmero
* Troquet

## Referencias
White Feather (cinta)

:*Iste articlo ye sobre una cinta estausunidense de western de l'anyo 1955; ta atros usos, se veiga *'White Feather***.

***White Feather*** (títol orichinal en [[Idioma anglés|anglés]], en [[Idioma aragonés|aragonés]] ***Pluma blanca**'', estrenada en [[Aragón]] con iste zaguer títol) ye una [[cinta]] de [[cine estausunidense]] de [[cine de western]] estrenada l'anyo [[1955]], dirichida por [[Robert D. Webb]] seguntes un [[guión adaptau]] por [[Delmer Daves]] y [[Leo Townsend]] (basau en ''	My Great-Aunt Appearing Day'', una historia publicada en ''[[Lilliput (revista)|Lilliput]]'' por [[John Prebble]] en l'anyo [[1955]]), con una [[banda sonora orichinal]] d'[[Hugo Friedhofer]], una [[dirección de fotografía]] de [[Lucien Ballard]] y una [[producción cinematografica]] de [[Robert L. Jacks]] ta la [[productora cinematografica]] ''[[Panoramic Pictures]]''. L'[[elenco]] d'a cinta el forman, entre d'atros, os [[actor]]s, [[Robert Wagner]], [[Debra Paget]], [[John Lund]], [[Jeffrey Hunter]], [[Eduard Franz]], [[Noah Beery Jr.]], [[Virginia Leith]], [[Emile Meyer]], [[Hugh O'Brian]], [[Milburn Stone]] y [[Iron Eyes Cody]].

Mientres os [[anyos 1870]], ''Josh Tanner'' plega enta [[Wyoming]] con una misión: ye un [[buegador]] que ha de colaborar con o ''coronel Lindsay'' ta convencer a los [[cheyennes]] de sinyar a paz y ceder os suyos territorios de caza en haber-se-ie trobau [[oro]] y no permitir o tractau vichent que los bancos trescrucen un río que fa de muga con os terrorios indios. ''Tanner'' fa amistat con ''Little Dog'', o fillo d'o chefe d'a tribu, y con o suyo amigo ''American Horse''. ''Little Dog'' tien una [[chirmana]], ''Appearing Day'', que s'enamora de ''Tanner'', qui no sabe que ye la novia d**Appearing Day*. Cuan finament os cheyennes acceptan albandonar as suyas tierras, *Appearing Day* confiesa a *tanner* o suyo amor, li proposa d'estar a suya muller y creye que iste accepta, decidindo marchar enta lo fuerte a on i vive *Tanner*, provocando que *American Horse* busque matar-lo. A la vegada, *Little Dog* no ye disposau a acceptar sin luitas a cesión d'os territorios de caza d'a tribu y prepara una rebelión en a tribu, pero o consigue lo refirme so que d*'American Horse*. As tensions se faran bien presents en o momento en que s'ha de sinyar o tractau.

*White Feather* s'ambienta en os [[anyos 1870]] en [[Wyoming]] y las suyas escenas se filmoron en [[Fort Laramie (Wyoming)|Fort Laramie]] (Wyoming) en [[Estaus Unius]] y en o [[estau de Durango]] en [[Mexico]].

== Elenco ==


== Se veiga tamién ==
* [[Cine en 1955]].
* [[Cintas de 1955]].

== Referencias ==


== Vinclos externos ==
*  [https://www.imdb.com/title/tt0048805/ *White Feather*] en [[Internet Movie Database]].
*  [https://www.tcm.com/tcmdb/title/95647/enwp *White Feather*] en [[TCM Movie]].
*  [https://catalog.afi.com/Catalog/moviedetails/53638 *White Feather*] en l*'American Film Institute Catalog* de l*'American Film Institute''.
Jean Arthur

**Jean Arthur** (nombre artistico de **Gladys Georgianna Greene**), naixida de Plattsburgh (Nueva York, Estaus Unius) o 17 d'octubre de 1900 y muerta en Carmel-by-the-Sea (California, Estaus Unius) o 19 de chunio de 1991, estió una actriz estausunidense activa en o mundo d'o teatro y d'o cine estausunidenses dende primerías d'os anyos 1920 mientres o cine mudo dica meyaus d'os anyos 1950.

D'entre la suya filmografía como actriz, se pueden mencionar as suyas interpretacions en bellas cintas como *[[Bringin' Home the Bacon]]* (1924, Richard Thorpe), *[[A Man of Nerve]]* (1925, Louis Chaudet), *[[Husband Hunters]]* (1927, John G. Adolfi), *[[Warming Up (cinta de 1928)|Warming Up]]* (1928, Fred C. Newmeyer), *[[The Mysterious Dr. Fu Manchu]]* (1929, Rowland V. Lee), *[[The Silver Horde (cinta de 1930)|The Silver Horde]]* (1930, George Archainbaud), *[[The Most Precious Thing in Life]]* (1934, Lambert Hillyer y Robert Margolis), *[[If You Could Only Cook]]* (1935, William A. Seiter), *[[Mr. Deeds Goes to Town]]* (1936, Frank Capra), *[[You Can't Take It with You (cinta)|You Can't Take It with You]]* (1938, Frank Capra), *[[Only Angels Have Wings]]* (1939, Howard Hawks), *[[Mr. Smith Goes to Washington]]* (1939, Frank Capra), *[[The Talk of the Town (cinta de 1942)|The Talk of the Town]]* (1942, George Stevens), *[[The More the Merrier]]* (1943, George Stevens), u *[[A Foreign Affair]]* (1948, Billy Wilder).

## Filmografía
### Cintas

### Series de televisión

## Referencias

## Se veiga tamién
* Cintas interpretadas por Jean Arthur.

## Vinclos externos

*  Jean Arthur en Internet Movie Database.
Rebecca Hall

**Rebecca Maria Hall**, naixida de Londres (Reino Uniu) lo 3 de mayo de 1982, ye una actriz y directora cinematografica britanica, activa en o cine britanico y en o cine internacional dende primerías d'os anyos 1990 y con cuantos premios y nominacions recibius mientres a suya carrera artistica. Ye filla d'o director teatral y cinematografico Peter Hall y d'a cantaire d'opera Maria Ewing y chirmanastra de l'actor Edward Hall, d'o productor cinematografico Christopher Hall y de l'actriz y cantaire Jennifer Caron Hall.

## Premios
En l'anyo 2009 Rebecca Hall fue nominada a lo Premio Globo d'Oro a la Millor Actriz de Musical u Comedia por o suyo papel de *Vicky Marielle* en *[[Vicky Cristina Barcelona]]* (Woody Allen), en a 66<sup>ena</sup> edición d'os Premios Globos d'Oro.

## Filmografía
### Actriz
#### Cintas

#### Series de televisión

### Directora cinematografica

## Referencias

## Se veiga tamién
* Cintas interpretadas por Rebecca Hall.

## Vinclos externos

*  Rebecca Hall en Internet Movie Database.
*  Rebecca Hall en TCM Movie Database.